Lav et referat af nedenstående tekst:

Tekst:
Det var med et knust hjerte og tårer i øjnene, at Mahmoud Almohamad kørte sin 60-årige mor og 67-årige far til Udrejsecenter Sjælsmark. Det syriske ægtepar er blevet nægtet opholdstilladelse og skal nu bo på centret på ubestemt tid. Da Suhil Ahmad Almohamad og Dalal Hussein  ankom mandag morgen, skulle de fotograferes og have taget deres fingeraftryk. Derefter fik de en nøgle til deres fælles værelse og blev ført dertil. - Min frihed er blevet taget fra mig. Jeg føler, at jeg trådte ind i et fængsel, og at jeg er kriminel, siger Suhil Ahmad Almohamad. Svært ved at kommunikere Suhil Ahmad Almohamad og Dalal Hussein har svært ved at kommunikere ordentligt på dansk og har ikke kunnet få hjælp fra en tolk. Derfor har de oplevet en del udfordringer første dag på udrejsecentret. - Jeg vidste ikke, at morgenmaden var fra 07-08:00, så jeg vågnede klokken 08:00 og gik over til køkkenet lidt over otte. Jeg kunne se, at der stod nogen i vinduet, jeg bankede på, men fik at vide, at morgenmadstiden var slut, fortæller Suhil Ahmad Almohamad og fortsætter: - Jeg har sukkersyge, og det er derfor vigtigt, at jeg spiser. Men jeg har intet fået at spise i dag. Hun tilføjer, at det er svært at snakke med nogen, fordi alle har det dårligt psykisk ved at være der. Ægteparret har ikke forladt værelset, siden de ankom til centret mandag morgen, fordi de ikke har haft lyst - udover når de skulle på toilettet eller i køkkenet for at få noget at spise. Se indslag fra 24. november om det syriske par:

Referat:
En familie fra Brønderslev er blevet nægtet opholdstilladelse i landet og bor nu på Udrejsecenter Sjælsmark. Mandag var deres første dag på centret.